ai4bharat/Pralekha huggingface dataset:
பிரதமர் அலுவலகம்
இந்தியாவின் முதலாவது அதிவிரைவு ரயிலான “வந்தே பாரத் எக்ஸ்பிரஸை” பிரதமர் நாளை கொடியசைத்து துவக்கி வைக்கிறார்.
புதுதில்லி-வாரணாசி ரயில் பயணம் எட்டு மணிநேரம் மட்டுமே
திங்கள், வியாழன் தவிர அனைத்து வார நாட்களிலும் ரயில் ஓடும்
வந்தே பாரத் எக்ஸ்பிரசின் சிறப்பு அம்சங்கள், வேகம், வசதி மற்றும் சேவை
தொடங்குக இந்தியாவின் வெற்றிக்கதை
இந்திய ரயில்வேத் துறையின் “தொடங்குக இந்தியா” முயற்சியானது இந்தியாவின் முதலாவது அதிவேக ரயிலான “வந்தே பாரத் எக்ஸ்பிரசாக பரிணமித்துள்ளது.
புதுதில்லி-கான்பூர்-அலகாபாத்-வாரணாசி வழியாகச் செல்லும் இந்த ரயிலின் முதல் பயணத்தை பிரதமர் திரு நரேந்திர மோடி நாளை காலையில் புதுதில்லி ரயில் நிலையத்தில் இருந்து கொடியசைத்து துவக்கி வைப்பார். இந்த ரயிலின் வசதிகளை ஆய்வு செய்யும் பிரதமர், கூடியிருக்கும் மக்களிடையே உரையாற்றுவார்.
மத்திய ரயில்வேத் துறை மற்றும் நிலக்கரித் துறை அமைச்சர் திரு பியூஷ் கோயல் தலைமையில் அலுவலர்கள் மற்றும் ஊடகவியலாளர்கள் அடங்கிய குழுவினர் நாளை இந்த ரயிலில் பயணிப்பார்கள். இந்த ரயில் கான்பூரிலும், அலகாபாத்திலும் நிறுத்தப்பட்டு, அங்கு பொதுமக்களும், பிரமுகர்களும் ரயிலுக்கு வரவேற்பு அளிப்பார்கள்.
வந்தே பாரத் எக்ஸ்பிரஸ், மணிக்கு 160 கிலோமீட்டர் என்ற அதிகபட்ச வேகத்தில் செல்லக்கூடியது. சதாப்தி ரயிலில் உள்ளது போலவே பயண வகுப்புகள் இருந்தாலும், இந்த ரயிலின் வசதிகள் அதைவிட சிறப்பாக இருக்கும். பயணிகளுக்கு முற்றிலும் புதிய பயண அனுபவத்தை தருவதே இதன் நோக்கமாகும்.
புதுதில்லிக்கும், வாரணாசிக்கும் இடையிலான தூரத்தை இந்த ரயில் எட்டு மணிநேரத்தில் கடக்கும். திங்கள், வியாழன் தவிர அனைத்து வார நாட்களிலும் இந்த ரயில் ஓடும்.
தானியங்கி கதவுகள், பயணிகளுக்கு ஜிபிஎஸ் அடிப்படையிலான காணொலி தகவல் முறை, பொழுதுபோக்குக்காக ரயிலின் உள்ளே வை-ஃபை வசதி, அதிசொகுசு இருக்கைகள் ஆகிய வசதிகள் அனைத்து ரயில்பெட்டிகளிலும் செய்யப்பட்டுள்ளன. உயிரி-வெற்றிட முறையில் கழிப்பறைகள் அமைக்கப்பட்டுள்ளன. ஒவ்வொரு இருக்கைக்கும் தனியான விளக்கு வசதியுடன், ரயில்பெட்டி மொத்தத்திற்கும் மிதமான வெளிச்சத்திற்கான விளக்குகள் பொருத்தப்பட்டுள்ளன. சூடான உணவு, சூடான மற்றும் குளிர்ந்த பானங்களை, பயணிகளுக்கு அளிப்பதற்காக ஒவ்வொரு பெட்டியிலும் பான்ட்ரி வசதி உள்ளது. பயணிகளுக்கு கூடுதல் வசதியாக, பெட்டியின் உள்ளே, ஒலியும், வெப்பமும் குறைவாக இருக்குமாறு கட்டமைக்கப்பட்டுள்ளது.
வந்தே பாரத் எக்ஸ்பிரஸில் இருக்கும் 16 குளிர்சாதனப் பெட்டிகளில் 2 நிர்வாக வர்க்கப் பெட்டிகளாகும். இந்த ரயில் 1,128 பயணிகளை ஏற்றிச் செல்லக்கூடியதாகும். சதாப்தி ரயிலை விட அதிகமான பெட்டிகளைக் கொண்ட இந்த ரயிலில், அனைத்து மின்சார சாதனங்களும் பெட்டிகளின் அடிப்பகுதிக்கு மாற்றப்பட்டு இருப்பதோடு ஓட்டுனரின் பெட்டியிலும் இருக்கைகள் பொருத்தப்பட்டுள்ளன.
பசுமை அடிச்சுவடுகளை கூட்டும் வகையில் ரயிலை நிறுத்தும் முறை அமைக்கப்பட்டிருப்பதால் 30 சதவீதம் வரை மின்சக்தி சேமிக்கப்படுகிறது.
வேகம், பாதுகாப்பு, சேவை ஆகியவையே இந்த ரயிலின் சிறப்பு இயல்புகளாகும். சென்னையில் உள்ள ரயில்பெட்டி தொழிற்சாலை, 18 மாதங்களில் பல்வேறு விநியோகஸ்தர்களின் பணியோடு, முழுமையான வடிவமைப்பு, தயாரிப்பு, கணினி வடிவமைப்பு ஆகியவற்றின் பின்னணியில் உள்ள சக்தியாக இருந்துள்ளது.
பிரதமரின் “இந்தியாவில் தயாரிப்போம்” என்ற தொலைநோக்குப் பார்வையை பின்பற்றும் முகமாக இந்த ரயிலின் முக்கியமான முறைமைகள் இந்தியாவிலேயே வடிவமைக்கப்பட்டு கட்டமைக்கப்பட்டுள்ளன. இந்த ரயில் சர்வதேச தரத்தோடு போட்டியிடக் கூடிய செயல்பாடு, பாதுகாப்பு மற்றும் பயணிகளின் வசதி ஆகியவற்றோடு இதற்கான உலகளாவிய செலவில் பாதிக்கும் குறைவாக இருப்பதால், சர்வதேச ரயில் வர்த்தகத்தில் மாற்றத்தை உண்டாக்கும் திறன் பெற்றுள்ளது.
பிரதமர் அலுவலகம்
பிரதமர் மற்றும் மாலத்தீவு அதிபர் இடையே தொலைபேசி உரையாடல்
மாலத்தீவு அதிபர், மேன்மைமிகு, திரு. இப்ராகிம் முகமது சொலிஹ் உடன், பிரதமர் திரு. நரேந்திர மோடி இன்று தொலைபேசியில் உரையாடினார்.
தங்களது நாடுகளில் தற்போதைய கொவிட்-19 பாதிப்பு நிலைமைகளைப் பற்றி இரு தலைவர்களும் ஒருவருக்கொருவர் தகவல்களை பரிமாறிக்கொண்டனர்.
சார்க் நாடுகளுக்கிடையே ஒத்துக்கொள்ளப்பட்ட ஒருங்கிணைப்பு முறைகள் நன்றாக அமல்படுத்தப்படுத்தப்படுவதாக அவர்கள் திருப்தி தெரிவித்தனர்.
மாலத்தீவுக்கு ஏற்கனவே அனுப்பப்பட்ட இந்திய மருத்துவக் குழுவும், இந்தியாவால் அன்பளிப்பாக அளிக்கப்பட்ட அத்தியாவசிய மருந்துகளும், தீவுகளில் நோய் பரவலைக் கட்டுப்படுத்துவதில் பங்காற்றியதை அறிந்து பிரதமர் மகிழ்ச்சி அடைந்தார்.
மாலத்தீவைப் போன்ற சுற்றுலாவை சார்ந்த பொருளாதாரத்துக்கு பெரும் தொற்று விடுத்துள்ள கடினமான சவால்களைப் பற்றி பேசிய பிரதமர், கொவிட்-19இன் சுகாதார மற்றும் பொருளாதார பாதிப்பை குறைக்க இந்தியாவின் ஆதரவு தொடருமென மாலத்தீவு அதிபருக்கு உறுதி அளித்தார்.
தற்போதைய சுகாதார சிக்கல்களால் ஏற்படும் பிரச்சினைகள் குறித்தும், இருதரப்பு ஒத்துழைப்பின் இதர அம்சங்கள் குறித்தும் தங்களது அலுவலர்கள் தொடர்ந்து தொடர்பில் இருப்பார்கள் என இரு தலைவர்களும் ஒத்துக் கொண்டனர்.
நுகர்வோர் நலன், உணவு மற்றும் பொது விநியோகம் அமைச்சகம்
தமிழ்நாடு உள்பட 11 மாநிலங்களில் மத்திய அரசின் முன்மாதிரி திட்டமான செறிவூட்டப்பட்ட அரிசி பொது விநியோக திட்டத்தின் கீழ் வழங்கப்படுகிறது
மத்திய அரசின் முன்மாதிரி திட்டமான பொது விநியோக திட்டத்தின் கீழ் செறிவூட்டப்பட்ட அரிசி மற்றும் அதன் விநியோகம், 2019-2020-ல் தொடங்கி 3 ஆண்டுகளுக்கு செயல்படுத்தப்படும். இதற்காக ரூ.174.64 கோடி ஒதுக்கீடு செய்யப்பட்டுள்ளது.
மாநிலங்களவையில் இத்தகவலை மத்திய நுகர்வோர் நலன், உணவு மற்றும் பொது விநியோகத்துறை அமைச்சர் திரு அஷ்வினி குமார் சவ்பே எழுத்து மூலம் அளித்த பதிலில் தெரிவித்துள்ளார்.
இந்த முன் மாதிரி திட்டம் 15 மாநிலங்களைச் சேர்ந்த தலா ஒரு மாவட்டம் வீதம் 15 மாவட்டங்களில் செயல்படுத்தப்படுவதற்கு அடையாளம் காணப்பட்டது.
15 மாநிலங்களில் இந்த திட்டத்தை செயல்படுத்த இதுவரை, ஆந்திரா, குஜராத், மகாராஷ்டிரா, தமிழ்நாடு, சத்தீஸ்கர், உத்தரப்பிரதேசம், ஒடிசா, தெலங்கானா, மத்தியப்பிரதேசம், உத்தராகாண்ட், ஜார்கண்ட் ஆகிய 11 மாநிலங்கள் இசைவு தெரிவித்து இத்திட்டத்தை செயல்படுத்த தொடங்கியுள்ளன. இதுவரை இத்திட்டத்தின் கீழ் 3.64 லட்சம் மெட்ரிக் டன் செறிவூட்டப்பட்ட அரிசி விநியோகிக்கப்பட்டுள்ளது.
அரிசியை செறிவூட்டுவதற்கு கிலோவுக்கு 73 பைசா வீதம் அரிசி ஆலைகளுக்கு மாநிலங்கள், யூனியன் பிரதேசங்கள் வழங்கும். இத்திட்டத்திற்கான செலவை மத்திய, மாநில அரசுகள் 75-25 என்ற விகிதத்தில் பகிர்ந்து கொள்ளும். வடகிழக்கு, மலைப்பகுதி மாநிலங்களில் இது 90-10 விகிதமாக இருக்கும்.
பழங்குடியினர் நலத்துறை அமைச்சகம்
கிராமப்புறங்களிலும் பழங்குடியினர் வாழும் பகுதிகளிலும் ‘சிக்கிள் செல்’ - Sickle Cell  நோய் பற்றியும் அதன் மேலாண்மை குறித்தும் மேலும் அதிக அளவிலான விழிப்புணர்வை ஏற்படுத்துவது அவசியம்: திரு அர்ஜுன் முண்டா
உலக சிக்கிள் செல் நாளையொட்டி FICCI, மத்திய பழங்குடியினர் விவகாரத்துறை அமைச்சகம், அப்பல்லோ மருத்துவமனை, நோவர்திஸ் ஆகியவை இணைந்து ஏற்பாடு செய்திருந்த இணையதளக் கருத்தரங்கு ஒன்றில் உரையாற்றிய திரு.முண்டா, “இந்தியாவில் சிக்கிள் செல் நோய் பிரச்னைக்குத் தீர்வு காண்பதில் அரசு உறுதியாக உள்ளது” என்று கூறினார்.
சிக்கில் செல் தொடர்பான தேவையான தகவல்களை அளிக்கவும், புள்ளிவிவரங்களைச் சேகரிக்கவும், மத்திய அரசு புதிய இணையதளம் ஒன்றை ஏற்படுத்தியுள்ளது என்றும், இது மக்களிடையே விழிப்புணர்வை ஏற்படுத்தும் என்றும் திரு.முண்டா கூறினார். பதிவு செய்து கொள்வதற்கான வசதி, நோய் பற்றிய தகவல்கள், நோயை எதிர்கொள்வதற்காக அரசு மேற்கொண்டுள்ள முயற்சிகள், உடனுக்குடனான புள்ளிவிவரங்கள் கொண்ட அறிவிப்புப் பலகை ஆகிய அனைத்தும் இந்த இணையதளத்தில் உள்ளன.
சிக்கிள் செல் விழிப்புணர்வை ஏற்படுத்துவதன் முக்கியத்துவத்தை வலியுறுத்திய திரு.முண்டா, கோவிட் -19 தொடர்பாக அதிக அளவில் விழிப்புணர்வு ஏற்படுத்தப்பட்டதால் இப்போது, கிராமப்புறப் பகுதிகளில் உள்ள மக்களும் கோவிட்-19 குறித்து எச்சரிக்கையுடன் இருக்கிறார்கள். கிராமப்புறங்களிலும், பழங்குடியினர் வாழும் பகுதிகளிலும், சிக்கிள் செல் நோய் பற்றி அதிக அளவில் நாம் விழிப்புணர்வு ஏற்படுத்த வேண்டும். அமைச்சகம் ‘செயல் ஆராய்ச்சி’ திட்டம் ஒன்றைத் துவக்கியுள்ளது. இத்திட்டத்தின் கீழ் யோகாவை வாழ்க்கை முறையில் ஒரு பகுதியாக இணைத்துக் கொண்டு, இந்நோயால் பாதிக்கப்பட்டுள்ள நோயாளிகளின் பிரச்சினைகளைக் குறைக்க நடவடிக்கை எடுக்கப்படுகிறது.
சிக்கிள் செல் நோய் குறித்து சமுதாயத்தில் அதிக அளவில் விழிப்புணர்வை ஏற்படுத்துவது, சிக்கிள் செல் நோய் உலகத்திற்கே ஒரு சுமையாக இருப்பது குறித்தும், இந்தியாவில் இந்த நோய் உள்ளது குறித்தும் விவாதிப்பது, இந்த இணையதளக் கருத்தரங்கின் நோக்கமாகும்.
பாதுகாப்பு அமைச்சகம்
போர்ட்பிளேரில் கொவிட்-19க்கு எதிரான போராட்டத்துக்கு இந்திய விமானப்படை ஒத்துழைப்பு
கொவிட்-19 நெருக்கடி நேரத்தில் போர்ட்பிளேரில் தேவைப்படுபவர்களுக்கு உணவு விநியோகத்தை உத்குரோஷ் கடற்படை விமானத் தளம் மற்றும் பொருள்வகை அமைப்பு மேற்கொண்டது.
விமான தளத்தில் கட்டமைப்பு மேம்பாட்டுப் பணியில் ஈடுபட்டிருந்த 155 தொழிலாளர்களுக்கு உத்குரோஷ் கடற்படை விமானத் தளம், உணவு விநியோக முகாமுக்கு ஏற்பாடு செய்தது. இந்தத் தொழிலாளர்கள் தற்போது, விமான தளத்துக்கு அருகிலேயே, தங்கியுள்ளனர்.
போர்ட்பிளேரின் பொருள்வகை அமைப்பின் ஒரு குழு, வன்வாசி கல்யாண் ஆசிரமத்துக்கு சென்று அங்குள்ள குழந்தைகளுக்கும், ஊழியர்களுக்கும் சமைத்த உணவுகள் மற்றும் மளிகைப் பொருட்களை வழங்கியது. தன்னார்வ தொண்டு நிறுவனமான வன்வாசி கல்யாண் ஆசிரமம், ஆதிவாசி குழந்தைகளுக்கு உணவும், தங்க இடமும் அளித்து வருகிறது. இந்த அமைப்பு போர்ட்பிளேரில், 38 குழந்தைகள் தங்கியுள்ள பிரிவை நடத்தி வருகிறது. மருத்துவ சிகிச்சைக்காக போர்ட்பிளேர் வரும் ஏழை ஆதிவாசி குடும்பங்களுக்கு தங்கும் வசதியை இந்த அமைப்பு அளித்து வருகிறது. கொவிட்-19 பற்றிய விழிப்புணர்வை குழந்தைகளுக்கும், ஊழியர்களுக்கும் ஏற்படுத்தி, ஊரடங்கு காலத்தில், தொற்று பரவாமல் தவிர்ப்பதற்கான முன்னெச்சரிக்கைகளை இந்த அமைப்பு மேற்கொண்டுள்ளது.
(
சுகாதாரம் மற்றும் குடும்ப நலத்துறை அமைச்சகம்
தமிழகம் உட்பட 8 மாநிலங்களில் தினசரி கொவிட் பாதிப்பு அதிகரிப்பு
மகாராஷ்டிரா, கர்நாடகா, பஞ்சாப், மத்தியப் பிரதேசம், குஜராத், கேரளா, தமிழ்நாடு மற்றும் சட்டீஸ்கரில் தினசரி கொவிட் பாதிப்பு அதிகரித்துள்ளது.
கடந்த 24 மணி நேரத்தில், 68,020 பேருக்கு புதிதாக தொற்று ஏற்பட்டுள்ளது. இவர்களில் 84.5 சதவீதம் பேர் மேற்கண்ட 8 மாநிலங்களைச் சேர்ந்தவர்கள்.
மகாராஷ்டிராவில் அதிக பட்சமாக தினசரி கொவிட் பாதிப்பு 40,414 ஆக உள்ளது.
நாட்டில் கொவிட் சிகிச்சை பெறுபவர்களின் எண்ணிக்கை இன்று 5,21,808 ஆக உள்ளது.
நாட்டில் கொவிட் தடுப்பூசி போட்டுக் கொண்டவர்களின் எண்ணிக்கை 6 கோடியை கடந்து விட்டது. இன்று காலை 7 மணி வரை, 6.05 கோடி பேருக்கு தடுப்பூசி போடப்பட்டுள்ளது.
72வது நாளான நேற்று, மொத்தம் 2,60,653 பேருக்கு தடுப்பூசி போடப்பட்டது.
நாட்டில் குணமடைந்தவர்களின் மொத்த எண்ணிக்கை இன்று 1,13,55,993-து எட்டியுள்ளது. கடந்த 24 மணி நேரத்தில் 32,231 பேர் குணமடைந்து வீடு திரும்பியுள்ளனர். 291 பேர், கொவிட் தொற்று காரணமாக உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1708246
விவசாயத்துறை அமைச்சகம்
அசாம், மேகாலயா மாநிலங்கள், ஜம்மு-காஷ்மீர், லடாக் யூனியன் பிரதேசங்களில் உள்ள பிரதமர் விவசாயிகள் நலத்திட்டப் பயனாளிகளுக்கு ஆதார் கட்டாயம் என்ற விதிமுறை தளர்வை மேலும் ஓராண்டுக்கு நீட்டிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், அசாம், மேகாலயா மாநிலங்கள், ஜம்மு-காஷ்மீர், லடாக் யூனியன் பிரதேசங்களில் உள்ள பிரதமர் விவசாயிகள் நலநிதித் திட்டப் பயனாளிகளுக்கு ஆதார் கட்டாயம் என்ற விதிமுறை தளர்வை அடுத்த ஆண்டு 2021 மார்ச் மாதம் 31ம் தேதி வரை நீட்டித்து ஒப்புதல் வழங்கப்பட்டுள்ளது.
பிரதமர் விவசாய நலநிதித் திட்டம் 2019 பிப்ரவரி 24-ம் தேதி பிரதமரால் தொடங்கப்பட்டது. நாடு முழுவதும் உள்ள அனைத்து சாகுபடி நில உரிமை கொண்ட விவசாயக் குடும்பங்களுக்கு வருமான ஒத்துழைப்பு வழங்குவதை சில விதிவிலக்குகளுடன் இத்திட்டம் நோக்கமாகக் கொண்டதாகும். இத்திட்டத்தின் கீழ், ரூ.2000 வீதம், நான்கு மாதங்களுக்கு ஒரு முறை மூன்று தவணைகளாக, ஆண்டுக்கு ரூ. 6000 பயனாளிகளின் வங்கிக் கணக்குகளில் நேரடியாகச் செலுத்தப்படுகிறது. 2018ம் ஆண்டு டிசம்பர் 1ம் தேதி முதல் இது அமல்படுத்தப்பட்டது. 2019 டிசம்பர் 1 முதல், பிரதமர் கிசான் வலைதளத்தில், மாநிலங்கள், யூனியன் பிரதேசங்களால் பதிவேற்றப்பட்ட ஆதார் தரவுகளின் அடிப்படையில், பயனாளிகளுக்கு இது வழங்கப்படுகிறது. அசாம், மேகாலயா மாநிலங்கள் மற்றும் ஜம்மு காஷ்மீர், லடாக் யூனியன் பிரதேசங்களில் ஆதார் பயன்பாடு சிறு அளவிலேயே இருப்பதால், அதைப் பயனாளிகளுக்குக் கட்டாயமாக்குவதற்கான சலுகை விலக்கு 2020 மார்ச் 31 வரை அளிக்கப்பட்டிருந்தது.
---------------------
(Visitor Counter : 63
வணிகம் மற்றும் தொழில்துறை அமைச்சகம்
புத்தொழில் போல் இன்று சிந்திக்கும் அரசு நடைமுறைகளின் ஒருங்கிணைப்பு மற்றும் திறன் மேம்பாட்டுக்கு புதிய மற்றும் சிறந்த ஆலோசனைகள் மீது கவனம் செலுத்துகிறது: திரு பியூஷ் கோயல்
மத்திய வர்த்தகம், தொழில் நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல், புதுதில்லியில் இன்று நடைபெற்ற 2022-ஆம் ஆண்டுக்கான தேசிய ஸ்டார்ட்அப் விருதுகள் வழங்கும் நிகழ்ச்சியில் பங்கேற்று விருதுகைள வழங்கினார். விருது வென்றவர்களுக்கு வாழ்த்துத் தெரிவித்த அவர், இந்த விருது அவர்களுக்கு ஊக்கம் அளித்து அவர்களின் பணிகளை மேலும் விரிவுப்படுத்தும் வகையில் அமையும் என்று நம்பிக்கை தெரிவித்தார்.
அரசு தற்போது ஸ்டார்ட்அப் நிறுவனங்களைப் போலவே சிந்திப்பதாகவும் திறன்களை மேம்படுத்துவதில் தொடர்ந்து கவனம் செலுத்துவதாகவும் அவர் கூறினார். சவால்களை எதிர்கொள்ள, பிரதமர் திரு நரேந்திர மோடி, தலைமையிலான மத்திய அரசு, சிறந்த புதுமைக் கண்டுபிடிப்புகளை உருவாக்குவது மற்றும் அவற்றை வளர்ப்பது என இரண்டையுமே ஊக்குவிப்பதாக கூறினார்.
கடந்த சில ஆண்டுகளாக மத்திய அரசு மேற்கொண்ட முன்முயற்சிகள் வலுவான அடித்தளத்தை அமைத்துள்ளதாக அவர் தெரிவித்தார். திட்டங்கள் விரைவாகவும், திறன் மிக்க முறையிலும் செயல்படுத்தப்படுவதில் பிரதமர் அதிக கவனம் செலுத்துவதாக அமைச்சர் கூறினார். டிஜிட்டல் இந்தியா, 4ஜி மற்றும் 5ஜி சேவைகள் அறிமுகம், கிராமங்களில் அகண்ட அலைவரிசை இணைப்பு உள்ளிட்டவை ஸ்டார்ட்அப் சூழலை பெரிய அளவில் வளர்ச்சி அடையச் செய்துள்ளதாக அவர் தெரிவித்தார்.
ஸ்டார்ட்அப் நிறுவனங்கள் தொடர்பாக வலுவான தரவுகள் தேவை என்று அவர் வலியுறுத்தினார். இது அரசுக்கும், நிறுவனங்களுக்கும் இடையேயான தொடர்பை வலுப்படுத்தி, புதிய சிந்தனைகளை ஈர்க்கும் என அவர் தெரிவித்தார்.
இந்நிகழ்ச்சியில் பேசிய தொழில் வர்த்தகத்துறை இணை அமைச்சர் திரு சோம் பிரகாஷ், ஸ்டார்ட் அப் நிறுவனங்களுக்கு நிதி அளித்தல் மற்றும் பல வகைகளில் அரசு துணை நின்று ஆதரவு அளிப்பதாக கூறினார்.
இன்றைய நிகழ்ச்சியின் போது, 41 ஸ்டார்ட் அப் நிறுவனங்கள், 2 தொழில் பாதுகாப்பகங்கள், ஒரு வழிகாட்டி நிறுவனம் ஆகியவற்றுக்கு விருதுகள் வழங்கப்பட்டன. விருது வென்ற நிறுவனங்கள், 2-ம் நிலை மற்றும் 3-ம் நிலை நகரங்களைச் சேர்ந்தவையாகும். விருதுவென்ற ஸ்டார்ட்அப் நிறுவனங்களுக்கு தலா ரூ.5 லட்சமும், தொழில் பாதுகாப்பகங்கள் மற்றும் வழிகாட்டி நிறுவனங்களுக்கு தலா ரூ.15 லட்சமும் வழங்கப்படுகிறது.
இந்திய போட்டிகள் ஆணையம்
இந்தியாவில் சூரிய சக்தி மூலம் மின்சாரம் தயாரிக்கும் அதானி கிரீன் எனர்ஜி மற்றும் டோட்டல் எஸ்.ஏ இடையிலான கூட்டு முயற்சிக்கு இந்திய போட்டி ஆணையம் ஒப்புதல்
இந்தியாவில் சூரிய சக்தி மூலம் மின்சாரம் தயாரிக்க, அதானி கிரீன் எனர்ஜி மற்றும் டோட்டல் எஸ்.ஏ நிறுவனங்களுக்கு இடையிலான கூட்டு முயற்சி ஒப்பந்தத்துக்கு இந்திய போட்டி ஆணையம் சிசிஐ ஒப்புதல் அளித்துள்ளது.
புதிதாகத் தொடங்கப்படவுள்ள கூட்டு முயற்சி நிறுவனத்துக்கு, அதானி கிரீன் எனர்ஜி நிறுவனம் தனது சில துணை நிறுவனங்களை மாற்ற உத்தேசிக்கப்பட்டுள்ளது. அதன் தொடர்ச்சியாக, கூட்டு முயற்சி நிறுவனத்தின் 50 சதவீத பங்குகளை டோட்டல் எஸ்.ஏ நிறுவனம் நேரடியாகவோ, மறைமுகமாகவோ வாங்கும்.
சிசிஐ-யின் விரிவான உத்தரவு பற்றிய முழுவிவரமும் இதைத்தொடர்ந்து வெளியிடப்படும்.
நுகர்வோர் நலன், உணவு மற்றும் பொது விநியோகம் அமைச்சகம்
உள்நாட்டு உற்பத்தியை ஊக்குவிக்கும் வகையில் 2023-24-ம் ஆண்டுக்கான ஆதரவு விலை திட்டத்தின் கீழ் துவரம், உளுந்து மற்றும் மசூர் பருப்புகளின் கொள்முதலுக்கு விதிக்கப்பட்டிருந்த கட்டுப்பாடுகளை நீக்கியது மத்திய அரசு, விவசாயிகள் தாங்கள் உற்பத்தி செய்யும் பருப்புகள் முழுவதையும் நேரடியாக விற்பனை செய்யவும் அனுமதி
உள்நாட்டு உற்பத்தியை ஊக்குவிக்கும் வகையில் 2023-24-ம் ஆண்டுக்கான ஆதரவு விலை திட்டத்தின் கீழ் துவரம் பருப்பு, உளுந்து மற்றும் மசூர் பருப்புகளின் கொள்முதலுக்கு விதிக்கப்பட்டிருந்த 40 சதவீத கட்டுப்பாட்டை மத்திய அரசு நீக்கியுள்ளது. இதன் மூலம் எவ்வித அளவு கட்டுப்பாடுமின்றி இந்த பருப்புகளை விவசாயிகளிடமிருந்து குறைந்தபட்ச ஆதரவு விலையில் கொள்முதல் செய்யப்படுவது உறுதிசெய்யப்படுகிறது. மேலும் விவசாயிகள், தாங்கள் உற்பத்தி செய்யும் பருப்புகள் முழுவதையும் நேரடியாக விற்பனை செய்யவும் அனுமதி அளிக்கப்பட்டுள்ளது. மத்திய அரசின் இந்த நடவடிக்கை விவசாயிகள் எதிர்வரும் கரீஃப் மற்றும் ரபி பருவங்களில் அதிக அளவிலான பரப்பளவில் துவரம், உளுந்து மற்றும் மசூர் பருப்புகளை சாகுபடி செய்ய ஊக்குவிக்கும் என எதிர்பார்க்கப்படுகிறது.
அத்தியாவசிய பொருட்களுக்கு செயற்கையாக தட்டுப்பாட்டை உருவாக்கி, லாப நோக்கத்தில் வணிகம் செய்யப்படுவதை தடுக்கும் வகையில் ஜூன் 2-ந் தேதி 2023 அன்று அத்தியாவசிய பொருட்கள் சட்டம் 1955-ன் கீழ் பருப்பு வகைகளை சேமிக்க விதிக்கப்பட்ட கட்டுப்பாடுகள் விரைவில் விலக்கிக்கொள்ளப்படும். பருப்புவகைகளை சேமிப்பதற்கான கட்டுப்பாடுகள் மொத்த வியாபாரிகள், சில்லரை வியாபாரிகள், ஆலை உரிமையாளர்கள் மற்றும் இறக்குமதியாளர்களுக்கும் பொருந்தும். இவர்கள் தங்களுடைய சேமிப்பு விவரங்களை நுகர்வோர் நலத்துறையின்  என்ற மின்னஞ்சலில் வெளியிட வேண்டியது கட்டாயமாக்கப்பட்டுள்ளது.
இதையடுத்து பல்வேறு சேமிப்புக் கிடங்குகளில் ஆய்வு நடத்தி பருப்புகளின் விலை மற்றும் சேமிப்பு விவரங்களை கண்காணிக்க வேண்டும் என அனைத்து மாநிலங்களுக்கும் மத்திய நுகர்வோர் நலத்துறை அறிவுறுத்தியுள்ளது. மத்திய சேமிப்புக் கிடங்கு கார்ப்பரேஷன் மற்றும் மாநில சேமிப்புக் கிடங்கு கார்ப்பரேஷன்களும் தங்களது சேமிப்பு கிடங்குகளில் உள்ள துவரம் மற்றும் உளுந்தம் பருப்புகளின் விவரங்களை அளிக்க வேண்டும் எனவும் அறிவுறுத்தப்பட்டுள்ளது.
கப்பல் போக்குவரத்து அமைச்சகம்
பாரதீப் துறைமுக கழகத்தில் புதிய கன்டெய்னர் ஸ்கேனர்: ஏற்றுமதி இறக்குதி வர்த்தகத்தை ஊக்குவிக்க இலக்கு
எளிதாக தொழில் செய்யும் நடவடிக்கையின் கீழ், பாரதீப் துறைமுகத்துக்கு எக்ஸ்ரே கன்டெய்னர் ஸ்கேனிக் கருவி வாகனம், ரூ.30 கோடி செலவில் வாங்கப்பட்டுள்ளது. இதன் மூலம் மனிதர்களை சோதனையிடுவதும், துறைமுகத்தில் கன்டெய்னர்கள் இருக்கும் நேரமும் குறையும். இந்த எம்எக்ஸ்சிஎஸ் ஸ்கேனர் கருவியின் வெற்றிகர பரிசோதனைக்குப்பின், பாரதீப் சுங்கத்துறை தனது வழக்கமான செயல்பாட்டை மேற்கொள்ள அணுசக்தி ஒழுங்குமுறை ஆணையம், கடந்த ஆகஸ்ட் 27ம் தேதி உரிமம் வழங்கியது.
இந்த ஸ்கேனர் கருவியால் ஒரு மணி நேரத்துக்கு 25 கன்டெய்னர்களை பரிசோதிக்க முடியும். இதன் மூலம் ஏற்றுமதி, இறக்குமதி வர்த்தகத்தில் கன்டெய்னர்களை மேம்பட்ட பாதுகாப்புடன், தடைகள் இன்றி கொண்டு செல்ல முடியும். இது பிரிக்கப்படாத உலோக பொருட்களை கன்டெய்னர்கள் மூலம் துறைமுகத்துக்கு எடுத்துச் செல்லவும் உதவும். இது உள்நாட்டு தொழில் நிறுவனங்களின் நீண்ட கால கோரிக்கையை நிறைவேற்றும் வகையில் உள்ளது.
இந்த ஸ்கேனர் செயல்பாட்டால், பாரதீப் துறைமுகத்தின் கன்டெய்னர் கையாளும் திறன் அதிகரிக்கும் என எதிர்பார்க்கப்படுகிறது. ஏற்றுமதி, இறக்குமதி வர்த்தகத்துக்கு உதவும் வகையில், கன்டெய்னர் போக்குவரத்து செலவை குறைக்க பாரதீப் துறைமுகக் கழகம் தொடர்ச்சியான முயற்சிகளை மேற்கொண்டு வருகிறது. ஆர்சிஎல், ஜிம் இன்டர்நேஷனல் ஷிப்பிங் லைன் மற்றும் ஷ்ரயாஸ் ஷிப்பிங் போன்ற நிறுவனங்கள் இந்த துறைமுகத்தை வழக்கமாக பயன்படுத்துகின்றன. பாரதீப் துறைமுகத்தின் மேம்பட்ட வசதிகள் மற்றும் அதிகளவிலான தள்ளுபடி சலுகைகளை பெற மற்ற முன்னணி ஷிப்பிங் நிறுவனங்களும், பாரதீப் துறைமுகத்தை பயன்படுத்தும் வாய்ப்புகள் உள்ளன.
எரிசக்தி அமைச்சகம்
இதுவரை இல்லாத அளவுக்கு கடந்த ஜூலை 7ம் தேதி, மின் தேவை அதிகரிப்பு
இதுவரை இல்லாத அளவில், அதிகளவிலான மின் தேவையை நாடு கடந்த ஜூலை 7ம் தேதி 12.01 மணிக்கு கண்டது. மின் தேவை 200570 மெகா வாட். இது கடந்த 2020 ஜூலை 2ம் தேதி 22.21 மணி அளவில் ஏற்பட்ட மின் தேவையை விட 17.6 சதவீதம் அதிகம். இதை பவர் சிஸ்டம் ஆபரேஷன் கார்பரேஷன் லிமிடெட்  தெரிவித்துள்ளது.
கடந்த ஜூலை மாதத்தில் நாள் ஒன்றுக்கு சராசரி மின் நுகர்வு 4049 மில்லியன் யூனிட்டாக இருந்தது. இது கடந்தாண்டு ஜூலை மாத சராசரி மின் நுகர்வு அளவை  விட 10.6 சதவீதம் அதிகம். கடந்த ஜூலை 7ம் தேதி அன்று மின் நுகர்வு 4508 மில்லியன் யூனிட்டாக பதிவாகியது. இது கடந்தாண்டு ஜூலை 28ம் தேதி மின் நுகர்வு அளவான 3931 மில்லியன் யூனிட்டை விட 14.7 சதவீதம் அதிகம்.
புதுப்பிக்கத்தக்க எரிசக்தி துறையும், நல்ல முன்னேற்றத்தை கண்டுள்ளது. சராசரி சூரிய மின்சக்தி உற்பத்தி கடந்த ஜூலையில் நாள் ஒன்றுக்கு 158 மில்லியன் யூனிட்டாக பதிவாகியது. இது 2020 ஜூலை சராசரி அளவான 147 மில்லியன் யூனிட்டை விட 7.6 சதவீதம் அதிகம். சராசரி காற்று மின்சக்தி உற்பத்தி, கடந்த ஜூலையில் நாள் ஒன்றுக்கு 349 மில்லியன் யூனிட்டாக பதிவானது. இது 2020 ஜூலை சராசரி அளவான 212 மில்லியன் யூனிட்டை விட 64.5 சதவீதம் அதிகம். கூடுதலாக, சூரிய மின்சக்தி மற்றும் காற்று மின்சக்தி உற்பத்தி இதுவரை இல்லாத அளவாக கடந்த 27ம் தேதி 43.1 ஜிகா வாட்டாக பதிவாகியது. இதற்கு முன்பு கடந்த ஜூன் 11ம் தேதி 41.1 ஜிகா வாட்டாக பதிவாகியது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1741800
----
(Visitor Counter : 165
குடியரசுத் துணைத் தலைவர் செயலகம்
பொதுமக்களும், நாடாளுமன்ற உறுப்பினர்களும் முகக்கவசங்களை அணிந்து, சமுக இடைவெளியைக் கடைப்பிடித்து கொரோனாவில் இருந்து தங்களை காத்துக் கொள்ள வேண்டும்: வெங்கையா நாயுடு
குடியரசு துணைத் தலைவரும், மாநிலங்களவை தலைவருமான திரு எம் வெங்கையா நாயுடு, தற்போதைய பெருந்தொற்றில் இருந்து பொது மக்கள் மற்றும் நாடாளுமன்ற உறுப்பினர்கள் பாதுகாப்பாக இருப்பது குறித்த தன்னுடைய கவலையை இன்று மீண்டுமொருமுறை தெரிவித்தார்.
முகக்கவசங்களை அணிந்து, சமுக இடைவெளியைக் கடைப்பிடித்து, சுத்தத்தை பேணி, நோய் எதிர்ப்பு சக்தியை அதிகரித்து கொரோனாவில் இருந்து நாடாளுமன்ற உறுப்பினர்கள் தங்களை காத்துக் கொள்ள வேண்டும் என்று திரு வெங்கையா நாயுடு வலியுறுத்தினார்.
முகக்கவசம் அணிவது கொவிட்-19-இல் இருந்து பாதுகாத்து கொள்வதற்கான சிறந்த முறையாகும் என்று கூறிய அவர், இந்த கொள்ளை நோய் மறையும் வரை போதுமான இடைவெளியைப் பேணுவது அவசியம் என்றார்.
நாடாளுமன்ற வளாகத்தில் பாதுகாப்பான இடைவெளியை பின்பற்றுமாறு உறுப்பினர்களை திரு நாயுடு கேட்டுக் கொண்டார். "சத்தான உணவை உண்டு, ஆரோக்கியமான வாழ்க்கை முறையை கடைபிடித்து, யோகா மற்றும் உடற்பயிற்சிகளை செய்து அனைவரும் தங்களை பாதுகாத்து கொள்ள வேண்டும்," என்று அவர் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1656622
MBS/GB
(Visitor Counter : 157
ரெயில்வே அமைச்சகம்
கடந்த வருடத்துடன் ஒப்பிடும் போது, தனியார் வசமுள்ள உணவு தானிய  சரக்குகளின் போக்குவரத்து, பொது முடக்கத்தின் போது மிகவும் அதிகரித்தன.
இந்திய இல்லங்களில் உள்ள அனைத்து சமையல் அறைகளும் தொடர்ந்து இயல்பாக இயங்குவதை உறுதி செய்வதற்காக, 7.75 இலட்சம் டன்களுக்கும்  அதிகமான தனியார் உணவுதானியங்களின்  சரக்குகள், 25 மார்ச் முதல் 28 ஏப்ரல் 2020 வரையிலான பொது முடக்கக் காலத்தில் நாடு முழுவதும் எடுத்து செல்லப்பட்டன. கடந்த ஆண்டு இதே சமயத்தில் இந்த எண்ணிக்கை 6.62 இலட்சம் டன்களாக  இருந்தது. தனியார் உணவுதானிய சரக்குகளின் போக்குவரத்து அதிகரிப்பைப் பொறுத்த வரை, ஆந்திர பிரதேசம், பீகார், மத்திய பிரதேசம், ராஜஸ்தான் மற்றும் தமிழ்நாடு ஆகியவை முன்னணி மாநிலங்களாக இருக்கின்றன.
கொவிட்-19 காரணமாக அமல்படுத்தப்பட்டுள்ள தேசிய பொது முடக்கத்தின் போது உணவு தானியங்கள் போன்ற வேளாண் பொருள்களை சரியான நேரத்தில் ஏற்றிச் செல்லவும், சரியான நேரத்தில் விநியோகிக்கப்படுவதை உறுதி செய்யவும் இந்திய ரயில்வே அனைத்து முயற்சிகளையும் எடுத்து வருகிறது. இந்த அத்தியாவசியப் பொருள்களை வண்டிகளில் ஏற்றுதல், அவற்றை எடுத்துச் செல்லுதல் மற்றும் இறக்கி வைத்தல் ஆகியவை பொது முடக்கத்தின் போது முழு வீச்சில் நடைபெறுகின்றன.
சிறப்பு சேவைகள் மற்றும் கட்டுரைகள்
கிரேட் நிக்கோபார் பகுதிக்குட்பட்ட கேம்பல்பே-யில் ரூ. 75000 கோடி மதிப்பில் சரக்குப் பெட்டக முனையம் அமைக்கப்படும்- மத்திய அமைச்சர் டாக்டர் எல் முருகன்.
வடக்கு மற்றும் மத்திய அந்தமான் மாவட்டத்திற்குட்பட்ட மாயாபந்தரில் நவீன மீன்பிடித் தளம் அமைக்கப்படும் - டாக்டர் எல் முருகன் தகவல்
கிரேட் நிக்கோபார் பகுதிக்குட்பட்ட கேம்பல்பே-யில் ரூ. 75000 கோடி மதிப்பில் சரக்குப் பெட்டக  முனையம் அமைக்கப்படும் என மத்திய தகவல் ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர் எல் முருகன் தெரிவித்துள்ளார்.
இதற்காக விரிவான திட்ட அறிக்கை தயாரிக்கப்பட்டு வருகிறது என்றும் அவர் கூறினார்.
மேலும் வடக்கு மற்றும் மத்திய அந்தமான் மாவட்டத்திற்குட்பட்ட மாயாபந்தரில் நவீன மீன்பிடித் தளம் அமைக்கப்படும் எனவும் அமைச்சர் குறிப்பிட்டார்.
தானப்பூர் கிராமத்தில் உள்ள மீனவர்களுடன் அமைச்சர் முருகன் இன்று கலந்துரையாடினார். அப்போது அப்பகுதி மக்கள், தங்கள் பகுதியில் உள்ள ஐஸ் உற்பத்தி மையத்தை மேம்படுத்த வேண்டும். மீன்பிடித் தளத்தை புதிதாக அமைக்க வேண்டும், படித்த இளைஞர்களுக்கு வேலை வாய்ப்பு வேண்டும், மீன்வளர்ப்புக்கான குட்டைகள் அமைக்க வேண்டும் போன்ற பல்வேறு கோரிக்கைகளை வைத்தனர்.
இதைக் கேட்டறிந்த பின் மீனவர்களிடம் பேசிய அமைச்சர் முருகன், மாயாபந்தரில் நவீன மீன்பிடித் தளம் அமைக்கப்படும் என்றார். மேலும் மீனவர்களின் நலனுக்காக மத்திய அரசு செயல்படுத்தி வரும் பல்வேறு நலத்திட்டங்களை பட்டியலிட்ட அவர், இந்தத் திட்டங்கள் குறித்த விழிப்புணர்வை ஏற்படுத்த உடனடியாக முகாம்களை நடத்த வேண்டும் என துறை அதிகாரிகளைக் கேட்டுக்கொண்டார்.
பிரதமரின் மத்சய சம்படா திட்டத்தின்கீழ் ஆழ்கடல் மீன்பிடித் தொழிலுக்குத் தேவைப்படும் படகுகளை மீனவர்கள் வாங்க மகளிருக்கு 60, ஆண்களுக்கு 40 சதவீதம் மானியம் மற்றும் எஞ்சியத் தொகைக்கு வங்கிக்கடன் வழங்கப்பட்டு வருகிறது என்றும்
அதன் அடிப்படையில் அந்தமானில் 7 ஆழ்கடல் மீன்பிடிப் படகுகள் வாங்க மத்திய அரசு நிதி ஒதுக்கீடு செய்துள்ளது என்றும் அவர் கூறினார்.
இதையடுத்து மீனவர்களுடன் அமர்ந்து பிரதமரின் மனதின் குரல் நிகழ்ச்சியைக் கேட்டறிந்தார்.
முன்னதாக மறைந்த முன்னாள் பிரதமர் அடல் பிகாரி வாஜ்பாய் பிறந்த தினத்தை ஒட்டி, அங்கு வைக்கப்பட்டிருந்த உருவப்படத்திற்கு அமைச்சர் முருகன் மலர் தூவி மரியாதை செலுத்தினார்.
பிரதமர் அலுவலகம்
டாக்டர் சியாமப் பிரசாத் முகர்ஜி நினைவு நாளில் பிரதமர் அவருக்கு அஞ்சலி
பிரதமர் திரு நரேந்திர மோடி, டாக்டர் சியாமப் பிரசாத் முகர்ஜியின் நினைவு நாளில் அன்னாருக்கு அஞ்சலி செலுத்தியுள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், "டாக்டர் சியாமா பிரசாத் முகர்ஜியின் நினைவு நாளில் அன்னாரை நினைவுகூர்கிறேன். அவரது உன்னத இலட்சியங்கள், செறிவான எண்ணங்கள், மக்களுக்கு சேவை செய்வதற்கான அர்ப்பணிப்பு ஆகியவை தொடர்ந்து எங்களுக்கு ஊக்கமளிக்கும். தேசிய ஒருங்கிணைப்புக்கான அவரது முயற்சிகளை ஒருபோதும் மறக்க முடியாது" என்று தெரிவித்துள்ளார்.
(